Foto: RIA "Novosti" Ukraina bosh prokuraturasi Rossiya Liberal demokratik partiyasi yetakchisi Vladimir Jirinovskiy terrorizmni moliyalashtirishda gumon qilinayotgani haqidagi xabarni e’lon qilishga tayyorgarlik ketayotganini ma’lum qildi. Bu haqda mahkama saytida aytiladi. Ta’kidlanishicha, Jirinovskiy 2014 yilning mart-aprel oylarida “Donetsk xalq respublikasi” va “Lugansk xalq respublikasi”ga moddiy qo‘llab-quvvatlov uchun mablag‘lar yig‘ishni tashkillashtirgan guruhni tashkil qilgan va unga rahbarlik qilgan. Mahkamadan ma’lum qilishlaricha, ushbu guruh “bu jinoiy tuzilmalar vakillariga 6 ta transport vositasini yetkazib bergan”.